Kolosus punika patung saking Helios, ingnkang wonten ing pulau Rodos, Yunani, dipundamel déning Chares saking Lindos watara taun 292 kanthi 280 SM.
Patung kasebat dipunanggep kaajaiban kuna ingkang wonten ing dunya.
Saderengipun rusak, patung mau gadhah kainggilan luwih saking 30 mèter,patung paling inggil nalika jaman samana. Kolosus ingkang wonten Rodos punika Rodos gadhah kainggilan ingkang sami kaliyan Patung Liberty.
Patung mau saking kasil sisa perang Demetrios Poliorketes, panerus Alexander Agung nalika taun 305 SM.
Patung ingkang sampun misuwur punika dipundamel déning Chares saking Lindos, ingkang dipuntepang dados satriya ingkang jaga kutha Rodhes.
Piyambakipun murid saking Lysippus, sadèrèngipun sampun naté damel patung ingkang ageng.
Nanging dipunlajengaken kaliyan Colosus saking Rhodes,Colosus saking Rodhes punika dipunutus déning Chares saking Lindos (dipunmilai sasampunipun 304 SM ngantos 12 taun kanggé ndandosi Patung).
Patung ingkang awujud déwa Helios punika dipunyasa amargi ngenang kamenangan ingkang dipunrebut saking Demetrus.
Déwa Helios déwa surya saking mitologi Yunani, putranipun Titan Hyperrion kaliyan Theia, kakang saking déwa Eos (pajar) kaliyan Selene (rembulan).

Pesisir Rhodos 

Pesisir Rodos ana uga ingkang nyebat pasisir punika Rhodes.
Kinten-kinten 11 mil pérangan kulon Turki, watara Yunani kaliyan pulau Cyprus.
Pesisir mau kados ta pusat ekonami ingkang utama wonten jaman semana.
Wonten tlatah Mediterania ingkang dipunembongi Laut Aegea, kutha krajanipun inggih namanipun Rhodes (wonten sumber sanès ingkang nyebat gerbang punika gerbang pelabuan Mandraki), diyasa nalika taun 408 sadèrèngipun masehi.
Nalika taun 357 sm pasisir mau dipunkuasani déning Mausolus saking Halicarnassus (ingkang yasa makam kangem garwanipun), nanging dipunrebut déning Pèrsi nalika taun 340 sadèrèngipun masehi, ing tembe dipuntangkap déning Alexander Agung nalika taun 332 SM.

Deskripsi Patung Colosus 
Patung ingkang gadhah inggil satunggalatus sedasa mèter punika jumeneng wonten tatakan ingkang inggilipun ngantos 50 kaki wonten pelabuan, dados gerbang kanggé mlebet pelabuan Rhodos.
Patung kuning déwa Helios (déwa Matahari) punika anggadhi maksut (manawi dipunartosakem ngange abasa Yunani):
 boten ngagem rasukan
 nganggé makutha ingkang kados Surya
 mbekta obor ingkang dipunbekta wonten asta tengen
 ingkang tangan kiwe nyepeng jubah wonten pundak
Manawi menapa ingkang dados tatakan saking patung punika taksih dipundebat déning para sejarawan, wonten sejarawan ingkang njlentrehaken manawi patung kasebat dipunyasa wonten inggilipun lemah nanging wonten ugi ingkang ngendika patung kasebat dipunyasa wonten inggilipun sagara.
Wonten ugi sejarawan ingkang ngendikan, patung kasebat dipunyasa wonten inggilipun candhi saking déwa Helios.

Patung Colosus 
Patung punika rusak margi lindhu nalika taun 226 Saderengipun masehi, ambrukan saking patung punika pating kasebar wonten wewengkon Pesisir Rodos kanthi abad-abad laminipun.
Wonten salah satunggaling raja Mesir ingkang nawari biaya kanggé rekonstruksi patung mau, nanging Rhodians boten ngangsali, saestunipun tiyang Mesir punika boten wantun manawi déwa Helios kasinggung bab patung punika.
Nalika abad kaping 7, tiyang-tiyang saking Arab ingkang dipundawuh Muawiyah  naklukaken Rhodes ugi mecahaken patung sisa saking Colosus mau dados tugelan cilik nuli dipunsade kados wesi tuwa.
Miturut legenda ingkang wonten, dipunbetahaken unta kanggé ngangkud ngantos 900.
Dipunbekta Syria, wonten sumber sanès ingkang nyebataken manawi dipunsade dhateng tiyang Yahudi wonten Edessa supados dipun-ginakaken kanggé kaperluan liyan.

Cathetan suku 

Sajarah